CELEX: 52005DP0024
Language: da
Date: 2005-02-22 00:00:00
Title: Europa-Parlamentets beslutning om anmodning om beskyttelse af Koldo Gorostiagas immunitet og privilegier (2004/2102(IMM))

Vigtig juridisk meddelelse

|

52005DP0024

Europa-Parlamentets beslutning om anmodning om beskyttelse af Koldo Gorostiagas immunitet og privilegier (2004/2102(IMM))  

EU-Tidende nr. 304 E af 01/12/2005 s. 0091 - 0092

		P6_TA(2005)0024Anmodning om beskyttelse af Koldo Gorostiagas parlamentariske immunitetEuropa-Parlamentets beslutning om anmodning om beskyttelse af Koldo Gorostiagas immunitet og privilegier (2004/2102(IMM))Europa-Parlamentet,- der fra Koldo Gorostiagas har modtaget en anmodning af 7. juli 2004 om beskyttelse af hans immunitet i forbindelse med en retssag ved en fransk domstol, hvorom der blev givet meddelelse på plenarmødet den 22. juli 2004,- der henviser til artikel 8, 9 og 10 i protokol af 8. april 1965 vedrørende De Europæiske Fællesskabers privilegier og immuniteter samt til artikel 6, stk. 2, i akt af 20. september 1976 om almindelige direkte valg af medlemmerne af Europa-Parlamentet,- der henviser til De Europæiske Fællesskabers Domstols domme af 12. maj 1964 og 10. juli 1986 [1],- der henviser til forretningsordenens artikel 6, stk. 3, og artikel 7,- der henviser til betænkning fra Retsudvalget (A6-0006/2005),A. der henviser til, at Koldo Gorostiaga blev valgt til medlem af Europa-Parlamentet ved det femte direkte valg den 13. juni 1999, at Parlamentet prøvede hans valg den 15. december 1999 [2], og at hans mandat udløb den 19. juli 2004,B. der henviser til, at Koldo Gorostiaga klager over, at et bestemt beløb, der tilhører ham, er blevet beslaglagt af Tribunal de Grande Instance i Paris, og at han hævder, at pengene hidrører fra godtgørelser, som Parlamentet har udbetalt til ham,C. der henviser til, at Koldo Gorostiaga gør gældende, at beslaglæggelsen af hans påståede ejendom udgør en tilsidesættelse af protokollen om privilegier og immuniteter,D. der henviser til, at Koldo Gorostiaga klager over, at der ved kendelse af 11. juni 2004 afsagt af Cour d'Appel i Paris, 2. forundersøgelsesafdeling, er indledt en "retslig undersøgelse" vedrørende ham, og at dette er i strid med protokollen om privilegier og immuniteter,E. der henviser til, at Koldo Gorostiaga på grundlag af det bevismateriale, han har fremlagt, ikke er beskyttet af parlamentarisk immunitet i forhold til de påstande, som Europa-Parlamentets formand har fået kendskab til,1. vedtager ikke at beskytte Koldo Gorostiagas immunitet og privilegier.[1] Sag 101/63, Wagner mod Fohrmann og Krier, Samling af Domstolens Afgørelser 1954-1964, s. 483, og sag 149/85, Wybot mod Faure, Sml. 1986, s. 2391.[2] Europa-Parlamentets afgørelse om prøvelse af mandaterne efter det femte direkte valg til Europa-Parlamentet den 10.- 13. juni 1999 (EFT C 296 af 18.10.2000, s. 93).--------------------------------------------------